## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 136. schôdza

 Číslo: CRD-1830/2022

612

**U z n e s e n i e**

**Ústavnoprávneho výboru Národnej rady Slovenskej republiky**

**zo 14. októbra 2022**

k návrhu poslancov Národnej rady Slovenskej republiky Miloša SVRČEKA, Ľudovíta GOGU, Moniky KOZELOVEJ a Jany ŽITŇANSKEJ na vydanie zákona, ktorým sa dopĺňa **zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch** v znení neskorších predpisov (tlač 1127)

 **Ústavnoprávny výbor Národnej rady Slovenskej republiky**

 **A. s ú h l a s í**

 s návrhom poslancov Národnej rady Slovenskej republiky Miloša SVRČEKA, Ľudovíta GOGU, Moniky KOZELOVEJ a Jany ŽITŇANSKEJ na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov (tlač 1127);

 **B. o d p o r ú č a**

Národnej rade Slovenskej republiky

##  návrh poslancov Národnej rady Slovenskej republiky Miloša SVRČEKA, Ľudovíta GOGU, Moniky KOZELOVEJ a Jany ŽITŇANSKEJ na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov (tlač 1127) schváliť s touto zmenou:

K názvu návrhu zákona a k čl. I úvodnej vete

V názve návrhu zákona a v čl. I úvodnej vete sa slovo „dopĺňa“ nahrádza slovami „mení a dopĺňa“.

Legislatívno-technická úprava, ktorou sa zohľadňuje skutočnosť, že vložením nového písmena v § 3 zákona Národnej rady Slovenskej republiky č. 241/1993 Z. z. dochádza nielen k doplneniu tohto zákona, ale aj k jeho zmene, keďže sa mení označenie doterajších písmen v § 3.

**C. p o v e r u j e**

 predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre kultúru a médiá.

 Milan Vetrák

 predseda výboru

overovatelia výboru:

Lukáš Kyselica

Matúš Šutaj Eštok